नई दिल्ली के राष्ट्रीय संस्कृत संस्थान में के उप-निदेशक डॉ देवनंद शुक्ला का कहना है कि संस्कृत के लिए स्कूल में शिक्षक के लिए डिग्री अनिवार्य करने के सरकार के फैसले से भी संस्कृत को लेकर रुझान बढ़ा है। उनका मानना है कि कई संस्थानों में स्थानीयकरण के कारण भी संस्कृत की सीटों में इजाफा हुआ है। राष्ट्रीय संस्कृत संस्थान का पुरी परिसर ओडिशा और झारखंड के जनजातीय क्षेत्रों में छात्रों से खचाखच भरा है।